《哀故九江知府王君应孚》
清代·王燮

高唱曾随鹤唳闻，中年壮气得支分。抱关亭馆宾犹主，当代英雄操与君。

垂老一麾辞魏阙，清声千古落江濆。太平湖上行吟处，疏木寒蝉向夕曛。

作者简介：（?—1900）顺天宁河人，字襄臣。初补京城右营都司，管永定汛事，积功升左营游击。以巡漕有绩，加总兵衔，以参将用。光绪间义和团起，被杀。有《秦园诗钞》。